Kutipan Ready Player One Sudah Lepasi $300 Juta
Filem sains fiksyen pengembaraan arahan Steven Spielberg, Ready Player One terus menambah kutipan tiket pada minggu kedua tayangannya. Menurut laman web Comingsoon.net, kutipan tiket Ready Player One kini sudah melepasi angka $300 juta dolar seluruh dunia. Antara penyumbang terbesar kutipan tiket adalah dari negara China apabila berjaya mengaut hampir $143 juta. Malah filem tersebut menjadi filem paling laris keluaran Warner Bros. di negara tersebut. Selain itu juga, Ready Player One turut menguasai carta nombor 1 di beberapa negara seperti France, Italy, Spain, Brazil, Mexico, Russia dan Australia. Dihasilkan dengan modal sebanyak $175 juta, filem Ready Player One dibintangi oleh Tye Sheridan, Olivia Cooke, Hannah John-Kamen, dan Ben Mendelsohn. Filem berlatarbelakangkan zaman 2045 dimana dunia dalam keadaan kacau bilau. Apabila pencipta dunia realiti maya OASIS mati, penciptanya telah melancarkan video di mana dia mencabar semua pengguna OASIS untuk mencari ‘easter egg’ yang tersembunyi dalam permainannya sebelum kematiannya, Pemenangnya akan memiliki kekayaannya yang cukup banyak Ready Player One sedang ditayangkan dipawagam-pawagam tempatan